**ADATKEZELÉS ALAPJAI**

**A táblákban tároljuk az adatokat**. A táblák felépítése: azonos szerkezetű

sorok (**rekordok**), különböző típusú oszlopok (**mezők**).

**Példa (Beteg tábla):**

**\*TAJ szám\* Vezetéknév Keresztnév Születési dátum**

123 456 789 Kovács István 1933.03.03

987 654 321 Horváth Géza 1967.12.23

Az egyes oszlopoknak kötelező adattípust adni.

A relációs adatbázisokban leggyakoribb adattípusok:

* szám (NUMBER)
* rögzített hosszúságú karakteres (CHAR)
* változó hosszúságú karakteres (VARCHAR, korábban CHAR VARYING)
* dátum (DATE)
* idő (TIME)
* dátum és idő (TIMESTAMP)
* nagyméretű karakteres (long varchar -- character large object -- CLOB)
* nagyméretű bináris (long binary -- binary large object -- BLOB)

Minden oszlopnak meghatározható egy alap (default) érték, például egy szám, vagy az aktuális rendszerdátum. Amennyiben a táblázat egy sorában nem töltenénk ki ezt az oszlopot, úgy a relációs adatbázis-kezelő ezt az alapértéket illeszti be ide.

A táblában meg kell jelölni, hogy melyik mező, vagy melyik mezők együttesen az **elsődleges kulcsok**. Az elsődleges kulcs minden rekordban egyedi: a fenti példában a (TAJ szám).

A táblákat és az egyes oszlopokat megjegyzésekkel is elláthatjuk, így lehetővé téve, hogy az adatbázis **öndokumentált** legyen, és ne legyen szükséges külön dokumentációt vezetni.